Komission asetus (ETY) N:o 1709/84, annettu 19 päivänä kesäkuuta 1984, tiettyjen tukeen oikeutettujen hedelmä- ja vihannesjalosteiden tuottajille maksettavista vähim-mäishinnoista sekä tuotantotuen määristä



Virallinen lehti nro L 162 , 20/06/1984 s. 0008 - 0018

Suomenk. erityispainos Alue 3 Nide 17 s. 0161

Espanjank. erityispainos: Luku 03 Nide 31 s. 0053

Ruotsink. erityispainos Alue 3 Nide 17 s. 0161

Portugalink. erityispainos: Luku 03 Nide 31 s. 0053



KOMISSION ASETUS (ETY) N:o 1709/84, annettu 19 päivänä kesäkuuta 1984, tiettyjen tukeen oikeutettujen hedelmä- ja vihannesjalosteiden tuottajille maksettavista vähimmäishinnoista sekä tuotantotuen määristä EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon hedelmä- ja vihannesjalostealan yhteisestä markkinajärjestelystä 14 päivänä maaliskuuta 1977 annetun neuvoston asetuksen (ETY) N:o 516/77 (), sellaisena kuin se on viimeksi muutettuna asetuksella (ETY) N:o 988/84 (), ja erityisesti sen 3 b artiklan 4 kohdan, 3 c artiklan 5 kohdan ja 3 d artiklan 3 kohdan, sekä katsoo, että asetuksen (ETY) N:o 516/77 3 artiklassa säädetään tiettyjen tuotteiden tuotantotukijärjestelmästä; tässä järjestelmässä tuottajille on maksettava vähimmäishinta ja tuotantotuki on maksettava jalostetun tuotteen nettopainon perusteella, jalostettaviksi tarkoitettujen ja suoraan kulutukseen tarjottavien kuivattujen hedelmien laatu vaihtelee; vähimmäishinta ja tuotantotuki olisi vahvistettava määritetylle luokalle; vähimmäishinta ja tuotantotuen määrä olisi johdettava tästä luokasta sellaisille luokille, joille vähimmäishintaa ja tuen määrää ei ole vahvistettu; tässä johtamisessa olisi otettava huomioon eri luokkien ominaisuudet; nämä luokat on määriteltävä, asetuksen (ETY) N:o 516/77 3 d artiklan 1 kohdan b alakohdassa säädetään, että jalostettujen tuotteiden on oltava määritettävien yhteisön vähimmäislaatuvaatimusten mukaisia; tällaisia vaatimuksia sovelletaan jo tiettyihin kuivattuihin hedelmiin, erityisesti kuivattuihin viikunoihin; asetuksessa (ETY) N:o 2425/81 () säädettyjä vaatimuksia olisi edelleen sovellettava kuivattuihin viikunoihin, tomaattitiivisteiden kuiva-ainepitoisuudet vaihtelevat; tuki olisi vahvistettava johtotuotteen perusteella tuotantotukijärjestelmän soveltamisen helpottamiseksi; eri kuiva-ainepitoisuuksia sisältävien tomaattitiivisteiden tuki on johdettava vahvistetusta määrästä; johtamisen olisi perustuttava painomääräiseen kuiva-ainepitoisuuteen, asetuksessa (ETY) N:o 1602/82 (), sellaisena kuin se on viimeksi muutettuna asetuksella (ETY) N:o 2035/83 (), vahvistetaan markkinointivuonna 1983/1984 tomaattitiivisteiden tuotantotuen määrään sovellettavat kertoimet; nämä kertoimet on laskettu muilla perusteilla kuin tuotteiden nettopainon perusteella; tästä lähtien tuotantotukea on maksettava nettopainon perusteella, joten näitä kertoimia ei enää pitäisi soveltaa; soveltamisen lopettaminen välittömästi johtaisi tiettyjen kokoluokkien pakatuille tuotteille maksettavan tuen äkilliseen vähenemiseen, mikä saattaisi aiheuttaa menekkivaikeuksia; tämän vuoksi vähenemisen olisi oltava asteittaista, ja tässä asetuksessa säädetyt toimenpiteet ovat hedelmä- ja vihannesjalosteiden hallintokomitean lausunnon mukaiset, ON ANTANUT TÄMÄN ASETUKSEN: 1 artikla 1. Jalostamattomista kuivatuista viikunoista tuottajalle maksettava vähimmäishinta vahvistetaan C-luokan 100 nettokilogrammalle. Muiden luokkien vähimmäishinta kerrotaan jollakin liitteessä I vahvistetuista kertoimista. 2. Vähimmäishinnan maksamiseksi jalostamattomien kuivattujen viikunoiden on oltava liitteessä II lueteltujen vaatimusten ja jonkin siinä mainitun luokituksen mukaisia. 2 artikla 1. Kuivattujen viikunoiden tuotantotuki vahvistetaan C-luokan 100 nettokilogrammalle. Muiden luokkien ja viikunapastojen tuen määrä kerrotaan jollakin liitteessä I vahvistetuista kertoimista. 2. Tuen maksamiseksi kuivattujen viikunoiden ja viikunapastojen on oltava liitteessä III lueteltujen vaatimusten ja jonkin siinä mainitun luokituksen mukaisia. 3 artikla 1. Kuivatuista Ente-luumuista tuottajalle maksettava vähimmäishinta ja kuivattujen luumujen tuotantotuki vahvistetaan 100 nettokilogrammalle kokoluokan ollessa 66 hedelmää 500 grammassa. Muiden kokoluokkien vähimmäishinta ja tuki kerrotaan jollakin liitteessä III vahvistetuista kertoimista. 2. Vähimmäishinnan ja tuen maksamiseksi kuivattujen Ente-luumujen ja muiden kuivattujen luumujen kosteuspitoisuuden on oltava 21-23 prosenttia. 4 artikla 1. Tomaattitiivisteiden tuotantotuki vahvistetaan 100 nettokilogrammalle tomaattitiivistettä, jonka kuiva-ainepitoisuus on vähintään 28 prosenttia, mutta pienempi kuin 30 prosenttia. Niiden tomaattitiivisteiden tuki, joiden kuiva-ainepitoisuus on muunlainen, on kerrottava jollakin liitteessä V vahvistetuista kertoimista. 2. Markkinointivuosina 1984/1985, 1985/1986 ja 1986/1987 niiden tomaattitiivisteiden tukea, joiden kuiva-ainepitoisuus on pienempi kuin 93 prosenttia ja jotka on pakattu vähemmän kuin 1,5 kilogrammaa painaviin astioihin, tuotetta lähinnä oleva pakkaus mukaan lukien, on korotettava liitteessä V vahvistetuilla prosenttimäärillä. 5 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan markkinointivuoden 1984/1985 alusta kaikkiin kyseisiin tuotteisiin. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 19 päivänä kesäkuuta 1984. Komission puolesta Poul DALSAGER Komission jäsen () EYVL N:o L 73, 21.3.1977, s. 1 () EYVL N:o L 103, 16.4.1984, s. 11 () EYVL N:o L 240, 24.8.1981, s. 1 () EYVL N:o L 179, 23.6.1982, s. 16 () EYVL N:o L 200, 23.7.1983, s. 12 LIITE I KUIVATUT VIIKUNAT >TAULUKON PAIKKA> >TAULUKON PAIKKA> LIITE II JALOSTAMATTOMAT KUIVATUT VIIKUNAT MÄÄRITELMÄ Jalostamattomien kuivattujen viikunoiden on oltava peräisin Ficus carica domestica L. -lajin (viljeltyjen) lajikkeiden kypsistä hedelmistä. A. Luokittelu ja vaatimukset Jalostamattomat kuivatut viikunat luokitellaan neljään luokkaan, jotka määritellään seuraavasti: i) A-luokka Tähän luokkaan luokiteltujen kuivattujen viikunoiden on oltava täysin kypsinä korjattuja. Niiden: - kuoren on oltava ohut ja mallon koostumukseltaan hunajamainen, värin on oltava tasaisen vaaleankeltainen, - on oltava puhtaita, - hedelmien lukumäärä saa olla enintään 64 hedelmää kilogrammassa. ii) B-luokka Tähän luokkaan luokiteltujen kuivattujen viikunoiden on oltava kypsinä korjattuja. Niiden: kuoren on oltava ohut ja mallon koostumukseltaan hunajamainen, värin on oltava tasainen, on oltava puhtaita, hedelmien lukumäärä saa olla enintään 74 hedelmää kilogrammassa. iii) C-luokka Tähän luokkaan luokiteltujen kuivattujen viikunoiden on oltava kypsinä korjattuja. Niiden: kuoren on oltava ohut ja mallon koostumukseltaan hunajamainen, värin on oltava melko tasainen, on oltava puhtaita, hedelmien lukumäärä saa olla enintään 94 hedelmää kilogrammassa. iv) D-luokka Tähän luokkaan luokiteltujen kuivattujen viikunoiden on oltava kypsinä korjattuja ja puhtaita. B. Kosteuspitoisuus Kuivattujen viikunoiden kosteuspitoisuus saa olla enintään 24 prosenttia. C. Sallitut poikkeamat Kussakin pakkauksessa sallitaan laatupoikkeamien rajoissa tuotteita, jotka eivät ole kyseisen luokan vaatimusten mukaisia. i) A-luokka 15 prosenttia lukumäärästä tai painosta kuivattuja viikunoita, joissa on sisäisiä tai ulkoisia minkä tahansa syyn aiheuttamia vaurioita, jotka ovat enintään 5 prosentissa viikunoita hyönteisten aiheuttamia, 1 prosentti lukumäärästä tai painosta jalostukseen soveltumattomia kuivattuja viikunoita. ii) B-luokka 25 prosenttia lukumäärästä tai painosta kuivattuja viikunoita, joissa on sisäisiä tai ulkoisia minkä tahansa syyn aiheuttamia vaurioita, jotka ovat enintään 12 prosentissa viikunoita hyönteisten aiheuttamia, 4 prosenttia lukumäärästä tai painosta jalostukseen soveltumattomia kuivattuja viikunoita. iii) C-luokka 35 prosenttia lukumäärästä tai painosta kuivattuja viikunoita, joissa on sisäisiä tai ulkoisia minkä tahansa syyn aiheuttamia vaurioita, jotka ovat enintään 20 prosentissa viikunoita hyönteisten aiheuttamia, 6 prosenttia lukumäärästä tai painosta jalostukseen kelpaamattomia kuivattuja viikunoita. iv) D-luokka 50 prosenttia lukumäärästä tai painosta kuivattuja viikunoita, joissa on sisäisiä tai ulkoisia minkä tahansa syyn aiheuttamia vaurioita. LIITE III KUIVATTUJEN VIIKUNOIDEN JA VIIKUNAPASTOJEN LAATUVAATIMUKSET A. KUIVATTUJEN VIIKUNOIDEN LAATUVAATIMUKSET I TUOTTEEN MÄÄRITELMÄ Nämä vaatimukset koskevat luonnollisesti kuivattuja viikunoita, jotka ovat peräisin Ficus carica domestica L. -lajin (viljeltyjen) lajikkeiden kypsistä hedelmistä. II LAATUVAATIMUKSET Vaatimusten tarkoituksena on määritellä kuivattujen viikunoiden jalostuksen jälkeinen laatu. A. Luokittelu Jalostamattomat kuivatut viikunat luokitellaan neljään luokkaan seuraavasti: i) A-luokka ( tai "Extra" tai "Fancy")Tähän luokkaan luokiteltujen kuivattujen viikunoiden on oltava täysin kypsinä korjattuja. Niiden: - kuoren on oltava ohut ja mallon koostumukseltaan hunajamainen, - värin on oltava tasaisen keltainen, - on oltava täysin puhtaita, - on oltava vailla vieraita aineita, - hedelmien lukumäärä saa olla enintään 62 hedelmää kilogrammassa. ii) B-luokka ("Grade B" tai "Choice") Tähän luokkaan luokiteltujen kuivattujen viikunoiden on oltava kypsinä korjattuja. Niiden: - kuoren on oltava ohut ja mallon koostumukseltaan hunajamainen, - värin on oltava tasainen, - on oltava puhtaita, - on oltava vailla vieraita aineita, - hedelmien lukumäärä saa olla enintään 72 hedelmää kilogrammassa. iii) C-luokka ("Grade C" tai "Commercial" tai "Current") Tähän luokkaan luokiteltujen kuivattujen viikunoiden on oltava kypsinä korjattuja. Niiden: - kuoren on oltava ohut ja mallon koostumukseltaan hunajamainen, - värin on oltava melko tasainen, - on oltava puhtaita, - on oltava vailla vieraita aineita, - hedelmien lukumäärä saa olla enintään 80 hedelmää kilogrammassa. iv) D-luokka ("Grade D" tai "Standard") Tähän luokkaan luokiteltujen kuivattujen viikunoiden on oltava kypsinä korjattuja. Niiden: on oltava puhtaita, on oltava vailla vieraita aineita, hedelmien lukumäärä saa olla enintään 94 hedelmää kilogrammassa. B. Vesipitoisuus Kuivattujen viikunoiden vesipitoisuus saa olla enintään 24 prosenttia. Tämä pitoisuus voidaan kuitenkin ylittää erityisen kuoren pehmennyskäsittelyn yhteydessä sillä edellytyksellä, että taataan hedelmien säilyminen moitteettomina. III KOKOLUOKITTELU Koko määritetään kaikissa luokissa hedelmien lukumäärällä kilogrammassa. IV SALLITUT POIKKEAMAT Kussakin pakkauksessa sallitaan laatupoikkeamien rajoissa tuotteita, jotka eivät ole kyseisen luokan vaatimusten mukaisia. A. Sallitut laatupoikkeamat i) A-luokka 10 prosenttia lukumäärästä tai painosta kuivattuja viikunoita, joissa on sisäisiä tai ulkoisia minkä tahansa syyn aiheuttamia vaurioita, jotka ovat enintään 4 prosentissa viikunoita hyönteisten aiheuttamia; ii) B-luokka 15 prosenttia lukumäärästä tai painosta kuivattuja viikunoita, joissa on sisäisiä tai ulkoisia minkä tahansa syyn aiheuttamia vaurioita, jotka ovat enintään 6 prosentissa viikunoita hyönteisten aiheuttamia; iii) C-luokka 20 prosenttia lukumäärästä tai painosta kuivattuja viikunoita, joissa on sisäisiä tai ulkoisia minkä tahansa syyn aiheuttamia vaurioita, jotka ovat enintään 10 prosentissa viikunoita hyönteisten aiheuttamia, 2 prosenttia lukumäärästä tai painosta jalostukseen soveltumattomia kuivattuja viikunoita. iv) D-luokka 25 prosenttia lukumäärästä tai painosta kuivattuja viikunoita, joissa on sisäisiä tai ulkoisia minkä tahansa syyn aiheuttamia vaurioita, jotka ovat enintään 12 prosentissa viikunoita hyönteisten aiheuttamia, 4 prosenttia lukumäärästä tai painosta jalostukseen soveltumattomia kuivattuja viikunoita. B. Sallitut kokopoikkeamat Eri luokkien sallitut kokopoikkeamat on merkitty alla olevaan taulukkoon: >TAULUKON PAIKKA> V PAKKAAMINEN JA KAUPPAKUNNOSTUS A. Pakkaaminen Kuivatut viikunat on pakattava siten, että ne tulevat suojatuiksi sopivalla tavalla. Kuivatut viikunat pakataan puu-, kartonki-, pahvilaatikoihin, peltirasioihin jne. Puulaatikot on suojattava sisältä vahapaperilla, polyeteenillä tai millä tahansa muulla sallitulla aineella. Kartonki- tai pahvipakkausten osalta sisäosien suojaus vaaditaan ainoastaan pakattaessa irtoviikunoita tai sidottuja viikunoita. Irtoviikunat tai sidotut viikunat voidaan pakata hamppu- tai juuttipusseihin tai -säkkeihin sillä edellytyksellä, että pussit tai säkit on suojattu sisältä paperilla, polyeteenillä tai ohuella puuvillakankaalla. Kyseisen pakkausmuodon sisällön paino saa olla enintään 25 kilogrammaa. Kuivattujen viikunoiden pakkaamiseen käytettävien aineiden on oltava uusia, kuivia ja hajuttomia. Puupakkausten on oltava suorakaiteen muotoisia, hajuttomasta puusta valmistettuja ja ulkopuolelta hyvin höylättyjä. Mäntypuun käyttö on kielletty. B. Kauppakunnostus Eri kauppakunnostustavat ovat kansainvälisillä markkinoilla käytössä olevia kunnostustapoja: i) "String figs": sidotut viikunat; ii) "Layer": halkaistut, kerroksittain asetetut ja pakkauksissa olevat viikunat; iii) "Protoben", "Lerida" tai "Round": kunkin viikunan muodon mukaan; koskee pakkauksia, joissa on kokonaisia viikunoita kerroksittain; iv) "Loose": irtoviikunat v) "Loose in bags": irtoviikunat pussissa tai säkissä; vi) "Loose in cartons": irtoviikunat kartonkilaatikoissa. VI MERKITSEMINEN Jokaisessa pakkauksessa on oltava seuraavat tiedot selvin ja pysyvin kirjaimin: A. Tunnistusmerkinnät: Pakkaajan tai lähettäjän nimi ja osoite ja/tai tavaramerkki. B. Tuotteen laji "Kuivatut viikunat". C. Tuotteen alkuperä Alkuperämaa ja mahdollisesti tuotantoalue tai kansallinen, alueellinen taikka paikallinen nimi. D. Kaupalliset tiedot - Laatuluokka, - nettopaino, - kauppakunnostustapa, - satovuosi. E. Virallinen tarkastusmerkintä (vapaaehtoinen). B. VIIKUNAPASTOJEN LAATUVAATIMUKSET I TUOTTEEN MÄÄRITELMÄ Nämä vaatimukset koskevat viikunapastoja, jotka on valmistettu niitä koskevien vaatimusten mukaisesti jalostetuista kuivatuista viikunoista. II LAATUVAATIMUKSET Vaatimusten tarkoituksena on määritellä viikunapastojen laatu. Luokittelu Viikunapastat luokitellaan kahteen luokkaan, jotka määritellään seuraavasti: i) A-luokka tai "Finest" Tähän luokkaan luokiteltu viikunapasta voidaan valmistaa jalostetuista kuivatuista viikunoista, jotka ovat niille vahvistettujen laatumääräysten mukaisia. Viikunoissa ei saa kuitenkaan olla lukumäärältään tai painoltaan enempää kuin 10 prosenttia hedelmiä, joissa on sisäisiä vaurioita, jotka ovat enintään 5 prosentissa hedelmiä hyönteisten aiheuttamia. Viikunoiden on lisäksi oltava kuumalla vedellä pestyjä ja dehydratoituja, jonka tarkoituksena on vähentää niiden vesipitoisuus 22 prosenttiin. Viikunapastoja ei voida luokitella tähän luokkaan, jos 100 gramman näytteen laboratoriossa tutkimisen jälkeen todetaan, että tuotteessa on: - enemmän kuin 13 hyönteisen päätä, - enemmän kuin 50 hyönteisen osaa, - enemmän kuin 50 punkkia, - jyrsijöiden ulosteita tai karvoja. ii) B-luokka tai "Choice" Tähän luokkaan luokiteltu viikunapasta voidaan valmistaa jalostetuista kuivatuista viikunoista, jotka ovat niille vahvistettujen laatumääräysten mukaisia. Viikunoissa ei saa kuitenkaan olla lukumäärältään tai painoltaan enempää kuin 20 prosenttia hedelmiä, joissa on sisäisiä vaurioita, jotka ovat enintään 10 prosentissa hedelmiä hyönteisten aiheuttamia. Viikunoiden on lisäksi oltava kuumalla vedellä pestyjä ja dehydratoituja, jonka tarkoituksena on vähentää niiden vesipitoisuus 22 prosenttiin. Viikunapastoja ei voida luokitella tähän luokkaan, jos 100 gramman näytteen laboratoriossa tutkimisen jälkeen todetaan, että tuotteessa on: - enemmän kuin 20 hyönteisen päätä, - enemmän kuin 70 hyönteisen osaa, - enemmän kuin 60 punkkia, - jyrsijöiden ulosteita tai karvoja. III PAKKAAMINEN JA KAUPPAKUNNOSTUS Viikunat on pakattava siten, että ne tulevat suojatuiksi sopivalla tavalla. Ne pakataan puu-, kartonki-, pahvilaatikoihin, peltirasioihin jne. Puulaatikot on suojattava sisältä vahapaperilla, polyeteenillä tai millä tahansa muulla sallitulla aineella. Edellä mainittujen eri pakkausmuotojen sisällön paino saa olla enintään 40 kilogrammaa. IV MERKITSEMINEN Jokaisessa pakkauksessa on oltava seuraavat tiedot selvin ja pysyvin kirjaimin: A. Tunnistusmerkinnät: Pakkaajan tai lähettäjän nimi ja osoite ja/tai tavaramerkki. B. Tuotteen laji "Viikunapasta". C. Tuotteen alkuperä Alkuperämaa ja mahdollisesti tuotantoalue tai kansallinen, alueellinen taikka paikallinen nimi. D. Kaupalliset tiedot - Laatuluokka, nettopaino, kauppakunnostustapa, satovuosi. E. Virallinen tarkastusmerkintä (vapaaehtoinen). LIITE IV KUIVATUT ENTE-LUUMUT JA MUUT KUIVATUT LUUMUT >TAULUKON PAIKKA> Teollisuuskäyttöön tarkoitettuihin kuivattuihin Ente-luumuihin sovellettava kerroin on kokoluokasta riippumatta 0,40000. LIITE V TOMAATTITIIVISTEET >TAULUKON PAIKKA> >TAULUKON PAIKKA>